Diari Oficial de la Generalitat Valenciana


Sumari del DOGV 643, del 06-08-1987 (1987/809413)

DECRET 93/1987, de 29 de juliol, del Consell de la Generalitat Valenciana, pel qual es modifica la disposició transitòria del Decret 72/1987, de 25 de maig, pel qual s'estableix el Pla d'Ordenació dels Serveis Socials a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/07/29/93/dof/vci/html**

### Dades del document

Número de DOGV
:   643

Data del DOGV
:   06-08-1987

Secció del DOGV
:   DISPOSICIONS GENERALS

Número del document
:   1987/809413


Data del document
:   29-07-1987

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decret 93/1987, de 29 de juliol, del Consell de la Generalitat Valenciana, pel qual es modifica la disposició transitòria del Decret 72/1987, de 25 de maig, pel qual s'estableix el Pla d'Ordenació dels Serveis a la Comunitat Valenciana.  
El Decret 72/1987, de 25 de maig, del Consell de la Generalitat Valenciana, establí el Pla d'Ordenació dels Serveis Socials a la Comunitat Valenciana regulant l'autorització, el registre, l?acreditació i la inspecció dels Centres dedicats a l'activitat dels Serveis Socials.   
Posat en vigor el mecanisme establert en dit Decret perquè els Centres en funcionament s'adaptassen a les prescripcions d'aquest, donat el nombre existent així com la complexitat que per a alguns dels Centres suposa el compliment dels requisits exigits, es considera aconsellable prolongar l'època transitòria a fi de facilitar l'adaptació a la normativa que es posa en vigor.   
En atenció d'aquests motius, a proposta del Conseller de Treball i Seguretat Social i amb la deliberació prèvia del Consell de la Generalitat Valenciana en sessió celebrada el 29 de juliol de 1987,   
DECRETE:   
Article únic  
Es modifica la disposició transitòria del Decret 72/1987 de 25 de maig, del Consell de la Generalitat Valenciana, pel qual s'estableix el Pla d'Ordenació dels Serveis Socials en la Comunitat Valenciana, quedant amb el tenor literal següent:»   
DISPOSICIO TRANSITORIA  
Els Centres i Serveis en funcionament a l'entrada en vigor d'aquest Decret hauran de presentar la sol·licitud de registre en el termini de cinc mesos amb la documentació ressenyada en l'article quart d'aquest Decret, llevat dels documents exigits pels apartats 4 i 5, així com a l'exigida en l'article nové, tret de la relativa a llicències municipals per a l'obertura i el funcionament de la instal·lació.   
La inscripció en el Registre d'Entitats i Centres de Serveis Socials serà suficient per tal d'obtenir una acreditació provisional, que permetrà als Centres subscriure Convenis amb la Generalitat Valenciana o obtenir subvencions a càrrec dels pressupostos durant els exercicis econòmics de 1988 i 1989.   
Durant aquest període els Centres i Serveis hauran d'adequar-se a les condicions fixades en l'article catorze d'aquest Decret.   
Durant el mateix període, la Conselleria de Treball i Seguretat Social prestarà la seua col·laboració a fi que els professionals adquiresquen les titulacions adequades que els faculten per desenvolupar les tasques assignades.  
   
València, 29 de juliol de 1987.   
El President de la Generalitat  
JOAN LERMA I BLASCO  
El Conseller de Treball i Seguretat Social'  
MIQUEL DOMENECH I PASTOR


Còpia Permalink ELI